מוזיאון סטלין

שמאל|ממוזער|250px|מוזיאון סטלין
**מוזיאון יוסיף סטלין** (בגאורגית: **იოსებ სტალინის სახელმწიფო მუზეუმი**) בגורי שבגאורגיה מוקדש לבנה המפורסם ביותר של העיר, יוסיף סטלין, שהיה מנהיג ברית המועצות.

## מבנה המוזיאון
המוזיאון מחולק לשלושה חלקים הממוקמים בכיכר המרכזית של העיר. החלק המרכזי של המוזיאון הוא מבנה מפואר בסגנון קלסיציזם סטליניסטי שנוסד בשנת 1951, לכאורה כמוזיאון מקומי להיסטוריה, אולם היה ברור כי הוא מיועד להפוך למוזיאון הנצחה לסטלין. המבנה תוכנן בידיי האדריכל הגיאורגי ארצ'יל קורדאיני (Archil Kurdiani). סטלין נפטר בשנת 1953 וב-1957 הפכה ההנצחה רשמית, אם כי חלק מהמוזיאון פעל עוד בימיי חייו.

המוזיאון עצמו מכיל בתוכו חפצים רבים שהשתייכו לסטלין בפועל או לכאורה. בכלל זה, חלק מרהיטיו במשרד, חפציו האישיים ומתנות שניתנו לו במשך השנים. המוזיאון כולל גם המחשות רבות לחייו המתבטאת בתיעוד, תמונות ומאמרים מעיתונים. תצוגת הראווה כוללת את אחת משתים עשרה מסיכות המוות (תבליט פני המת) של סטלין שנלקחה זמן קצר לאחר מותו. מוצגות גם מתנות שקיבל סטלין, לרבות מעיל פרווה יקר ערך, שהוא מעולם לא לבש.

במוזיאון נמצאים גם שני קירות הנצחה ותיעוד, כשעל אחד מהם יש תמונות מהמלחמה באוגוסט 2008, כשהצבא הרוסי השתלט על חלקים מגאורגיה וביניהם העיר גורי. ועל הקיר שמולו תמונות מהמהפכה הבולשביקית.

בחזית המבנה הראשי נמצא בית הולדתו של סטלין, בו התגורר עד גיל ארבע. חלק זה של המוזיאון שוחזר בהרחבה ונמצא תחת חופת אבנים. בית הולדתו של סטלין בקומה הראשונה שמעל לקומת הקרקע, הייתה ממוקמת דירת המשפחה עצמה. בקומת המרתף הייתה ממוקמת הסנדלריה של האבא של סטלין, בסריון ג'ורג'אשווילי.

בצידו האחד של המוזיאון נמצא קרון הרכבת האישי של סטלין. הקרון, שמצופה שריון ושוקל 83 טון, היה בבעלותו ובשימושו של סטלין משנת 1941, וסטלין הופיע איתו בוועידת יאלטה וועידת טהראן. הקרון נשלח למוזיאון לאחר ששוחזר, בשנת 1985, במגרש הקרונות של רוסטוב על הדון.
בתקופת המלחמה בדרום אוסטיה, באוגוסט 2008, כשהצבא הרוסי השתלט על העיר גורי החליט צוות המוזיאון להעביר את פריטי המוזיאון לבירה טביליסי. כשהכוחות הרוסיים עזבו את העיר ב-22 באוגוסט, תוצאות הלחימה פגעו במבנים רבים ורבים נהרסו והופצצו, אך המוזיאון לא נפגע.

## ביקורת
רבים סבורים, כי התצוגה וההסברים הרשמיים הכתובים שמוצבים לפני המוצגים במוזיאון סטלין מחניפים, ומציגים את סטלין באור חיובי מדי, ואינם מזכירים ולו ברמז את הצדדים השליליים במעשיו ובאופיו.

## גלריית תמונות

קובץ:חדר חקירות קגב.jpg|שחזור חדר חקירות של הקגב במוזיאון סטלין בגורי
קובץ:חדר חקירות קגב2.jpg|תמונה נוספת של שחזור חדר החקירות של הקג"ב
קובץ:Stalin family home.jpg|בית משפחת סטלין במוזיאון סטלין
קובץ:קרון הרכבת של סטאלין.jpg|קרון הרכבת של סטלין בחצר המוזיאון
קובץ:משרדו של סטלין.jpg|שחזור משרדו של סטלין
קובץ:STALIN MUSEUM.WITH LENIN במוזיאון סטלין.עם לנין.jpg|פינת השותפות של סטלין ולנין.
קובץ:STALIN DEATH MASK.MUSEUM GORI.מסיכת מוות סטלין.מוזיאון בגורי.jpg|מסיכת המוות של סטלין.
קובץ:STALINS OFFICE IN MUSEUM GORI.משרד ישיבות סטלין במוזיאון גורי.jpg|משרד וחדר ישיבות של סטלין, משוחזר במוזיאון.
קובץ:STALINS MUSEUM.GORI.מוזיאון סטלין גורי.jpg|חזית מוזיאון סטלין בגורי.
קובץ:STALIN.WOODEN PICTURE.תמונת עץ סטלין.jpg|תמונת סטלין במוזיאון, באומנות עץ.


## ראו גם

## קישורים חיצוניים

* 
* 
* מכתב של המזכיר הראשון של המפלגה הקומוניסטית הגאורגית, ואסיל מז'אוונדזה בנושא פתיחת המוזיאון, 21.3.1951, 

## הערות שוליים

קטגוריה:כארתלי
סטלין
סטלין
קטגוריה:גורי (עיר)
קטגוריה:הקומוניזם בתרבות ובאמנות
קטגוריה:פולחן האישיות של יוסיף סטלין